Highlander (filma)

Highlander (euskaraz Goierritarra) 1986ko Russell Mulcahy australiar zinema zuzendariaren estatubatuar-britainiar film bat da. Film honetako aktore nagusiak honako hauek dira: Christopher Lambert, Sean Connery, Clancy Brown eta Roxanne Hart.

Filma Eskoziako Lur Garaietan girotua dago, hortik Highlander ("Goierritarra") izeburua. Lehenbiziko gazteluaren eszenak Eilean Donan gazteluan filmatu zirelarik. Soinu banda aldiz, Queen eta Michael Kamen musikariaren abestiek osatu zuten.

 Argumentua 

1518. urtea Eskoziako Lur Garaiak, Shiel antziraren alboan dagoen Glenfinnan herrixkan Connor MacLeod haurra jaio da. 1536an 18 urtetako Connor gaztea MacLeod (Christopher Lambert) klanarekin batera euren etsaiak diren Fraser klanaren aurka borrokatzera abiatzen dira. Fraser klanaren gizonen artean kurgan gudari izugarri bat dago (Clancy Brown), I. mendeko errusiar estepetako erraldoi hilezkorra.

Gudua hastean kurgan gudariak MacLeod klaneko gudari kopuru handia erailez bereak eta bi egiten ari da, Connor gazteak aurre baina kurgan gudariak ezpata sartuz heriotzez zaurituko du, gainera kurgan gudariak Connorri burua moztu behar dion unean MacLeod klaneko ahaideek buru-mozketa eragoztea lortuko dute. Ondorioz, MacLeod klanak gudua erabat galduko du.

Biziraun dutenak Connor jaioterrira eraman eta azken igurtzia emanen diote, baina gauez hiltzear dagoen gaztea hurrengo goizean berpizturik ikustean, Connorren senideek sorginkeri baten aurrean daudela usteko dute, honela gaztea denen artean hartu eta sorgina delakoan su eman behar diotenean, bere lehengusua den Angus MacLeodek su ematea ekidin eta MacLeod klaneko ahaideak gaztea erbesteratzeko gonbentzituko ditu. Honela, Connor gaztea bere jaioterria eta klana ukatzera derrigortua izanen da.

Connor gaztea MacDonald klaneko Glen Coe herrixkara erberteratuko da, han Heather MacDonald (Beatie Edney) neskarekin ezkonduko delarik. Egun batez, Juan Ramírez Sánchez VillaLobos (Sean Connery) espainiar zaldun hilezkorra agertu eta Connorri bere hilezkor baldintza azaltzeaz gain, gainerako hilezkorren mundua eta haien arteko etengabeko borrokaren berri emanen dio.

 Aktoreak 
 Aktorea  Pertsonaia Christopher Lambert  Connor MacLeod / Russell Nash Roxanne Hart  Brenda Wyatt Clancy Brown  Victor Kruger Sean Connery  Juan Sánchez Villa-Lobos Ramírez Beatie Edney  Heather MacLeod Alan North  Frank Moran tenientea Jon Polito  Walter Bedsoe detektibea Sheila Gish  Rachel Ellenstein Hugh Quarshie   Sunda Kastagir  Christopher Malcolm  Kirk Matunas Peter Diamond  Iman Fasil  Billy Hartman  Dugal MacLeod James Cosmo  Angus MacLeod Corinne Russell  Candy Celia Imrie  Kate MacLeod

 Kanpo estekak 
 The Highlander filmaren iragarkiaren bideoa ikusgai 
 The Highlander filmaren IMDBko fitxa irakurgai 

Kategoria:Highlander
Kategoria:Russell Mulcahyk zuzendutako filmak
Kategoria:Ameriketako Estatu Batuetako filmak
Kategoria:Erresuma Batuko filmak
Kategoria:Ekintza filmak
Kategoria:Ezpata eta aztikeriazko filmak
Kategoria:Eskozian girotutako filmak
Kategoria:XVI. mendean girotutako filmak
Kategoria:XX. mendean girotutako filmak
Kategoria:The Cannon Groupek ekoitzitako filmak
Kategoria:1986ko filmak